
SUDERINTA
Kaišiadorių rajono savivaldybės administracijos švietimo, kultūros ir sporto skyriaus vedėjo
                                                                                         2026 m. rugpjūčio 31  d. įsakymu Nr. DS-ŠV-204


PATVIRTINTA
Kaišiadorių r. Kruonio pagrindinės 
mokyklos direktoriaus 
2026 m. rugpjūčio 31 d. įsakymas Nr. V-75


KRUONIO PAGRINDINĖS MOKYKLOS
2026–2027 MOKSLO METŲ UGDYMO PLANAs

I SKYRIUS. BENDROSIOS NUOSTATOS

1. Kaišiadorių rajono Kruonio pagrindinės mokyklos 2026–2027 mokslo metų ugdymo planas (toliau – ugdymo planas) reglamentuoja priešmokyklinio, pradinio, pagrindinio ugdymo programų ir neformaliojo vaikų švietimo programų įgyvendinimą. 
2. Ugdymo plano tikslas – numatyti priešmokyklinio, pradinio ir pagrindinio ugdymo programų įgyvendinimo reikalavimus, ugdymo turinio formavimo, ugdymo organizavimo formas ir būdus, priimti susitarimus, sudarančius sąlygas kiekvienam mokiniui siekti asmeninės pažangos, geresnių ugdymo(si) rezultatų bei įgyti tolimesniam mokymuisi būtinų bendrųjų ir dalykinių kompetencijų visumą. 
3. Ugdymo plano uždaviniai:
3.1. nustatyti reikalavimus ir rekomendacijas ugdymo proceso organizavimui;
3.2. nustatyti pamokų skaičių, skirtą pradinio ir pagrindinio ugdymo programų įgyvendinimui;
3.3. užtikrinti dalykų programų bei neformaliojo vaikų švietimo programų įgyvendinimą, individualizuojant ir diferencijuojant ugdymo turinį, atsižvelgiant į mokinių mokymosi pagalbos poreikius.







II SKYRIUS. UGDYMO PROCESO ORGANIZAVIMAS
PIRMASIS SKIRSNIS
MOKSLO METŲ TRUKMĖ IR STRUKTŪRA

4. Ugdymo procesas pradedamas ir baigiamas atitinkamai:
	Klasė
	Ugdymo proceso trukmė

	
	Ugdymo dienos
	Ugdymo proceso pabaiga

	PUG
	175
(ne mažiau kaip 640 valandų per metus)
	2027 m. birželio 9 d.

	1–4 klasės
	175

	2027 m. birželio 9 d. 

	5–10 klasės
	180

	2027 m. birželio 16 d.



5. Mokykla dirba penkias dienas per savaitę.
6. Pamokų ir pertraukų laikas:
	1 pamoka
	8.00–8.45

	2 pamoka
	8.55–09.40

	3 pamoka
	10.00–10.45

	4 pamoka
	11.05–11.50

	5 pamoka
	12.00–12.45

	6 pamoka
	12.55–13.40

	7 pamoka
	13.50–14.35



7. Mokslo metai skirstomi pusmečiais:
	Pirmas pusmetis
	2026 m. rugsėjo 1 d. – 2027 m. sausio 31 d.


	Antras pusmetis
	2027 m. vasario 1 d. – mokslo metų pabaiga




8. Mokinių atostogų trukmė:
	Atostogos

	Rudens 
	2026 m. lapkričio 2 d. – 2026 m. lapkričio 8 d.

	Žiemos (Kalėdų)
	2026 m. gruodžio 21 d. – 2027 m. sausio 3 d.

	Žiemos 
	2027 m. vasario 15 d. – 2027 m. vasario 21 d.

	Pavasario (Velykų)
	2027 m. kovo 22 d. – 2027 m. kovo 29 d.

	Vasaros
PUG
1–4 kl.
5–10 klasės 
	
2027 m. birželio 10 d. – 2027 m. rugpjūčio 31 d.
2027 m. birželio 10 d. – 2027 m. rugpjūčio 31 d.
2027 m. birželio 17 d.– 2027 m. rugpjūčio 31 d.


9. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
10. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo susidarius ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:
10.1. mažinančius / šalinančius pavojų mokinių sveikatai ir gyvybei;
10.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su Kaišiadorių rajono savivaldybės Švietimo, kultūros ir sporto skyriumi;
10.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu, vadovaujantis Kruonio pagrindinės mokyklos ugdymo proceso organizavimo nuotoliniu mokymo(si) proceso organizavimo būdu tvarkos aprašu, patvirtintu Kruonio pagrindinės mokyklos direktoriaus 2022 m. gruodžio 28 d. įsakymu Nr.V-128. 
11. Ekstremali temperatūra – mokyklos ir (ar) gyvenamojoje teritorijoje:
minus 20 °C ar žemesnė – 1–5 klasių mokiniams;
minus 25 °C ar žemesnė – 6–10  klasių mokiniams;
30 °C ar aukštesnė – 1–10  klasių mokiniams.

ANTRASIS SKIRSNIS
MOKYKLOS UGDYMO PLANAS

12. Ugdymo plano projektą rengia direktoriaus 2025 m. birželio 3 d. įsakymu Nr.V-61 sudaryta darbo grupė, vadovaudamasi demokratiškumo, prieinamumo ir bendradarbiavimo principais. 
13. Ugdymo planas rengiamas vieneriems mokslo metams, skyriai ir skirsniai atitinka Bendrųjų ugdymo planų sandarą.
14. Ugdymo plano projektas suderinamas su Mokyklos taryba, Kaišiadorių rajono savivaldybės švietimo, kultūros ir sporto skyriaus vedėju iki 2026 metų rugsėjo 1 dienos. 
15. Ugdymo planą iki 2026 metų rugsėjo 1 dienos tvirtina mokyklos direktorius. Planas skelbiamas mokyklos interneto svetainėje www.kruoniomokykla.lt. 
16. Ugdymo planas parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m.  balandžio 20 d. įsakymu Nr. V-570, Priešmokyklinio ugdymo tvarkos aprašu, patvirtintu Lietuvos Respublikos švietimo mokslo, sporto ministro 2013 m. lapkričio 21 d. įsakymu Nr. V-1106, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 ir kitais bendrąjį ugdymą reglamentuojančiais teisės aktais.
17. Ugdymo planas parengtas atsižvelgiant į mokyklos vidaus stebėsenos, mokinių pasiekimų ir pažangos vertinimo ugdymo procese informaciją, nacionalinių mokinių pasiekimų tyrimų, mokyklos vykdytų mokinių pasiekimų patikrų rezultatus, mokyklos veiklos įsivertinimo išvadas. 
18. 2026–2027 mokslo metais įgyvendinamos:
18.1. Pradinio ir pagrindinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269; 
18.2. Priešmokyklinio ugdymo bendroji programa, patvirtinta Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269.
19. Ugdymo turinio aktualizavimui ir mokymosi motyvacijos didinimui organizuojamas ugdymas ne mokyklos aplinkoje, vadovaujantis Kruonio pagrindinės mokyklos Ugdymo ne mokyklos aplinkoje organizavimo aprašu, patvirtintu direktoriaus 2024 m. spalio 31 d. įsakymu Nr.V-124.
20. Neformaliojo vaikų švietimo programos rengiamos atsižvelgiant į mokyklos mokinių poreikius bei mokyklos strategijos kryptis. Gali būti rengiamos ir siūlomos neformaliojo švietimo programos, derančios su Bendrosios programos dalykų turiniu, siekiant tobulinti bendrąsias kompetencijas. Siūlomos neformaliojo ugdymo programos tvirtinamos mokyklos direktoriaus įsakymu.
21. Mokyklos direktorius, atsižvelgdamas į ugdymo koncentrus, klasių komplektų skaičių, neformaliojo ugdymo organizavimo tradicijas, tikslingumą ir Neformaliojo ugdymo organizavimo Kruonio pagrindinėje mokykloje tvarką, patvirtintą Kruonio pagrindinės mokyklos direktoriaus 2023 m. birželio 15 d. įsakymu Nr.V1-78, paskirsto valandas patvirtintoms programoms, kurias pasirenka mokiniai. 
22. 1–4 klasių mokiniams Visos dienos mokyklos veiklų metu gali dalyvauti neformaliojo ugdymo užsiėmimuose.
23. Neformaliojo švietimo grupėje nustatomas minimalus mokinių skaičius – 8 mokiniai.
24. Veiklų pasirinkimas vykdomas rugsėjo 1-5 dienomis, neformaliojo ugdymo užsiėmimai vykdomi nuo rugsėjo 8 dienos. Programos (būrelio) veikla fiksuojama elektroniniame dienyne. Veikla gali vykti ir už mokyklos ribų.

TREČIASIS SKIRSNIS
UGDYMO PROGRAMŲ ĮGYVENDINIMO ORGANIZAVIMAS

25. Mokytojų taryba priėmė sprendimą (Mokytojų tarybos 2026 m. birželio 16 d. posėdis Nr. MT-4) dėl ugdymo laikotarpių turinio planavimo principų: sudaromi ilgalaikiai ir detalieji planai. 
26. Mokytojai rengia ilgalaikius ir detaliuosius planus, remdamiesi galiojančiais ugdymo turinį reglamentuojančiais dokumentais. 
27. Ilgalaikiuose planuose pateikiama:
· mokymo(si) turinio tema – pateikiamos dalyko bendrosios programos temos;
·  valandų skaičius – nurodomas nagrinėjant temą pasiekimams ugdyti skirtas pamokų skaičius (70 proc. val.) ir 30 proc. val. laisvai pasirenkamam turiniui, atsižvelgiant į mokinių poreikius, pasirinktas mokymo(si) veiklas ir ugdymo metodus;
· kompetencijos ir dalyko mokinių pasiekimai – pateikiamos ugdomos kompetencijos ir mokinių pasiekimai; 
· pastabos (integracija, aktualus turinys, projektai ir pan.) – nurodoma galima vidinė, tarpdalykinė, aktualaus turinio integracija, projektines veiklos ir pan. mokslo metų pradžioje ir jų eigoje;
· individualaus dalyko vertinimo aprašas, parengtas vadovaujantis mokyklos mokinių pažangos ir pasiekimų vertinimo aprašu.
28. Detaliuose planuose pateikiama:
· mokymo(si) turinio temos, pamokų temos;
· valandų skaičius;
· galimos mokinių veiklos.
29. Planai skelbiami TAMO dienyne.
30. Mokykloje ugdymo planai ir programos rengiami tokia tvarka:
30.1. mokomųjų dalykų ilgalaikius planus mokytojai parengia iki rugsėjo 6 dienos; planai koreguojami visus mokslo metus, atsižvelgiant į mokinių pasiekimus ir pažangą;
30.2. mokomųjų dalykų detalieji planai rengiami 1–2 mėnesių laikotarpiui (ciklui / temai);
30.3. klasių vadovų veiklos planai parengiami ir suderinami su mokyklos direktoriumi iki rugsėjo 10 dienos;
30.4. individualizuotos ir pritaikytos programos specialiųjų poreikių mokiniams pateikiamos Vaiko gerovės komisijai iki rugsėjo 1 dienos arba per 5 darbo dienas, nustačius mokiniui specialiuosius poreikius.
31.  Mokymo intensyvinimas taikomas technologijoms 8-oje ir 9-oje klasėje per antrąjį pusmetį ir 10-oje klasėje per pirmąjį pusmetį.
32. Klasių dalijimas į grupes:
32.1. per dorinio ugdymo (tikybos ir etikos) pamokas 1–10 klasėse, jei mokoma abiejų dalykų;
32.2. per anglų  pamokas   sudaromos ne didesnės kaip 20 mokinių grupės.
33. Mokinių fizinio aktyvumo užtikrinimui sudaromos galimybės prieš pamokas ir pertraukų metu aktyviai judėti sporto salėje arba mokyklos sporto aikštyne. 
34. Mokinių mokymosi krūvio reguliavimas:
34.1. mokiniams per dieną skiriamas ne daugiau kaip vienas kontrolinis darbas. Apie kontrolinį darbą mokiniai raštu (elektroniniame dienyne) informuojami ne vėliau kaip prieš savaitę;
34.2. kontroliniai darbai neskiriami po ligos, atostogų,  šventinių dienų ir paskutinę pusmečio pamoką.
35. Namų darbų skyrimas: 
35.1. namų darbų užduotys – tikslinga, motyvuojanti, individualizuota, teikianti grįžtamąjį ryšį mokymosi veikla; 
35.2. namų darbų užduotis mokytojai skiria atsižvelgdami į individualias mokinių savybes, diferencijuoja pagal mokinių sugebėjimus: turintiems mokymosi motyvaciją, itin gabiems mokiniams skiriamos kūrybinės, kritinį mąstymą ugdančios, gebėjimą analizuoti ir vertinti informacinius šaltinius lavinančios užduotys; neturintiems mokymosi motyvacijos, mokymosi sunkumų turintiems mokiniams skiriamos užduotys, padedančios stiprinti savigarbą, įtvirtinti gautas žinias, šalinti mokymosi spragas. Įsivertinti būtinybę namų darbų užduotis skirti elektroninėje mokymosi aplinkoje;
35.3. pradinėse klasėse vidutinis laikas visų dalykų namų darbams atlikti neviršija 40 min. per dieną, įskaitant skaitymo įgūdžių ugdymą; pagrindinio ugdymo pirmame koncentre – 60 min., pagrindinio ugdymo antrame koncentre – 120 min.;
35.4. mokytojai užtikrina, kad namų darbų užduotys padėtų mokiniui suprasti, kaip efektyviai valdyti savo mokymosi procesą;
35.5. namų darbai neužduodami atostogoms, neskiriami dėl įvairių priežasčių neįvykusių pamokų turiniui įgyvendinti. 
36. Mokiniai, kurie negali tinkamai atlikti namų darbų užduočių dėl nepalankių socialinių, ekonominių, kultūrinių sąlygų namuose:
36.1. 1–4 kl.  jas atlieka 2 kartus per savaitę Namų darbų klube;
36.2. 5–10 kl. sudaromos sąlygos po pamokų mokytis mokyklos skaitykloje, Anglininkų kaimo bendruomenės dienos centre. 
37. Mokinio iki 14 metų tėvai (globėjai, rūpintojai), mokinys nuo 14 iki 18 metų, turėdamas tėvų (globėjų, rūpintojų) rašytinį sutikimą, gali prašyti atleisti mokinį nuo dalies dalyko (dalykų) pamokų, jeigu mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo  programą, kurios turinys yra artimas ar tapatus dalyko bendrajai programai. Tokiu atveju privalu pateikti:
37.1. dalyko mokytojui neformaliojo vaikų švietimo programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį; 
37.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar visiškai, mokytojas siūlo mokyklos vadovui atleisti mokinį nuo dalies dalyko pamokų lankymo;
37.3. mokyklos vadovo įsakymu mokinys yra atleidžiamas nuo dalies dalyko pamokų lankymo, numatant mokinio atsiskaitymus ir pasiekimų vertinimo būdus. 
38. Mokiniui, tapusiam einamųjų metų nacionalinių ar tarptautinių olimpiadų, konkursų prizininku, pageidaujant, jis gali būti atleistas nuo dalyko dalies pamokų lankymo. Mokiniui pateikus prašymą mokyklos vadovui, mokyklos vadovo įsakymu mokinys yra atleidžiamas nuo dalyko dalies pamokų lankymo, numatant mokinio atsiskaitymą. Mokinys neatleidžiamas nuo dalies pamokų lankymo tų dalykų, kurių laikys nacionalinį mokinių pasiekimų patikrinimą ar pagrindinio ugdymo pasiekimų patikrinimą.
39. Mokiniai, atleisti nuo atitinkamų menų ar sporto srities dalykų pamokų, tuo metu gali užsiimti kita ugdymo proceso veikla  arba mokytis individualiai mokyklos patalpose (bibliotekoje, sporto salėje, skaitykloje ir pan.) pagal individualų mokinio ugdymo planą. Mokykla užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai mokykla raštu informuoja tėvus.
40. Tenkinant skirtingus mokinių mokymosi poreikius, mokykloje taikomas individualus ir grupinis diferencijavimas:
40.1. diferencijavimas taikomas visų dalykų pamokose diferencijuojant užduotis / jų kiekį / laiką joms atlikti;
40.2. temai nagrinėti naudojami keli skirtigi metodai arba būdai;
40.3. projektiniams, tiriamiesiems darbams, pasiekimų skirtumams mažinti, gabumams plėtoti sudaromos mokinių grupės.
41. Individualus ugdymo planas sudaromas mokiniui, kuris:
41.1. atvykęs arba grįžęs iš užsienio;
41.2. mokomas namie pagal gydytojų konsultacinės komisijos rekomendacijas;
41.3. turi specialiųjų ugdymosi poreikių;
41.4. turi ypatingų gabumų, siekia aukštų mokymosi pasiekimų;
41.5. turi neigiamus metinius įvertinimus.
42. Dalykų mokymo integravimas:
42.1. dalykų mokytojai (grupės) rengia įvairias dalykų integravimo programas iki rugpjūčio 31 d. arba I pusmečio pabaigos ir teikia tvirtinti direktoriui;
42.2. integruojamųjų dalykų temos ir valandos numatomas rengiamuose ilgalaikiuose dalykų planuose;
42.3. integruojamų dalykų pamokų turinys fiksuojamas elektroniniame dienyne dalykų apskaitai skirtose skiltyse.
43. Įgyvendinant nuoseklią, ilgalaikę socialines ir emocines kompetencijas ugdančią programą, mokykla taiko ERASMUS+ projekte „Atkuriamosios praktikos mokyklos kultūros stiprinimui“ sukurtas praktikas.
44. Pradiniame ugdyme ilgalaikis socialinių ir emocinių kompetencijų ugdymas integruojamas į klasės vadovų veiklas.
45. 5–10 kl. įgyvendinama ilgalaikė socialines ir emocines kompetencijas ugdanti prevencinė programa LIONS QUEST ,,Paauglystės kryžkelės“ 1 val. per mėnesį kiekvienoje klasėje, integruojant į socialinio pedagogo veiklas. 
46. 9 klasės mokiniams įgyvendinama Integruoto turinio pilietiškumo ir gynybos įgūdžių formavimo veikla. Integruotą ugdymo veiklą vykdo Lietuvos šaulių sąjunga, šiai veiklai įgyvendinti skiriamos 3 ugdymo dienos per mokslo metus. 
47. Mokymosi pasiekimų gerinimas ir mokymosi pagalbos teikimas organizuojamas pagal Kruonio pagrindinės mokyklos mokymosi pagalbos tvarką, patvirtintą Kruonio pagrindinės mokyklos direktoriaus 2026 m. rugpjūčio 28 d. įsakymu Nr.V- 74.
48. Vertinant mokinių ir specialiųjų poreikių mokinių pažangą ir pasiekimus vadovaujamasi Kruonio pagrindinės mokyklos mokinių pažangos ir pasiekimų vertinimo aprašu patvirtintu Kruonio pagrindinės mokyklos direktoriaus 2026 m. rugpjūčio 28 d. įsakymu Nr.V- 72.
49. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 ir Mokymosi formų ir mokymo organizavimo tvarkos aprašu.
50. Mokykla sudaro galimybes atlikti projektines veiklas:
51.1. 5–8 klasėse projektinės veiklos organizuojamos integruojant jas į mokomuosius dalykus; 
51.2. 9–10 klasių mokiniai gali pasirinkti ir atlikti mokslo metų trukmės projektinį darbą. Projektiniam darbui atlikti skiriama iki 36 pamokų.

KETVIRTASIS SKIRSNIS
MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE

51. Mokiniui, įgijusiam pradinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant  nacionaliniuose mokinių pasiekimų patikrinimuose, teikiama mokymosi pagalba pagal Kruonio pagrindinės mokyklos mokymosi pagalbos tvarką, patvirtintą Kruonio pagrindinės mokyklos direktoriaus 2026 m. rugpjūčio 28 d. įsakymu Nr.V- 74.


I SKYRIUS. PRIEŠMOKYKLINIO UGDYMO PROGRAMOS ĮGYVENDINIMAS

52. Priešmokykliniu ugdymu siekiama sudaryti prielaidas vaiko individualių galių plėtotei, kiekvieno vaiko pažangai, sukurti lygias galimybes įvairių poreikių vaikams pasirengti sėkmingai pradėti mokytis mokykloje. 
53. Įgyvendinant priešmokyklinio ugdymo programą ugdomos šios kompetencijos: komunikavimo, kultūrinė, kūrybiškumo, pažinimo, pilietiškumo, skaitmeninė, socialinė, emocinė ir sveikos gyvensenos. Visos kompetencijos yra vienodai svarbios.
54. Priešmokyklinio ugdymo grupėje: 
54.1.  ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai; 
54.2. ugdomoji veikla vyksta ne trumpiau kaip 6 valandas per dieną, pradedama 8.00 val., organizuojama įvairiose mokyklos aplinkose ir erdvėse, už mokyklos ribų; 
54.3. ugdymo turinys, metodai ir formos orientuotos į vaiko kompetencijų ugdymą ir brandinimą mokyklai per žaidybinę veiklą. 


II skyrius. PRADINIO UGDYMO PROGRAMOS ĮGYVENDINIMAS

55. Pradinio ugdymo programos dalykų turinio įgyvendinimo ypatumai:
55.1. dorinis ugdymas: 
55.1.1. tėvai (globėjai ar rūpintojai) parenka mokiniui vieną dorinio ugdymo dalyką – tikybą arba etiką; nesusidarius 8 mokinių grupei tikybos ir etikos mokoma vienoje grupėje diferencijuojant ugdymo turinį;
55.1.2. sudaroma laikinoji grupė iš gretutinių klasių mokinių;
55.1.3. dalyką mokinys gali keisti kiekvienais mokslo metais, jo tėvams (globėjams ar rūpintojams) pateikus prašymą.
55.2. pirmosios užsienio kalbos mokymas:
55.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;
55.2.2. mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš trijų Europos kalbų (anglų, prancūzų, vokiečių). 
55.3. socialinis / visuomeninis ir gamtamokslinis ugdymas:
55.3.1.  1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;
55.3.2. viena gamtos mokslų pamoka per mėnesį organizuojama gamtos mokslų kabinete.
55.4. fizinis ugdymas: 
56.4.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;
56.3.1. pagal Vaikų mokymosi plaukti bendrojo ugdymo mokyklose programą 2-oje ir 3-oje klasėse viena pamoka per savaitę visus mokslo metus vyksta Kaišiadorių švietimo ir sporto centro baseine.
56.4. Informacinės  technologijos / informatika: 
56.4.1. informacinėms komunikacinėms technologijoms ugdyti skiriama atskira pamoka 1–4 klasėse, ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo;
56.4.2. 1 klasėje informacinių komunikacinių technologijų ugdymas vykdomas gavus tėvų (globėjų ar rūpintojų) sutikimą;
56.4.3.  Informatikos mokoma pagal „Vedlių“ programą.
56.5.  Etninės kultūros bendroji programa įgyvendinama integruojant temas į kitus dalykus.
56.6.  Gyvenimo įgūdžių bendroji programa  įgyvendinama integruojant temas į kitus dalykus.
57.  Dalykai ir jiems skiriamų pamokų skaičius per savaitę pradinio ugdymo programai įgyvendinti:
57.1.  1 klasėje pamokos trukmė – 35 minutės; 
57.2. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje trunka ilgiau nei 5 ugdymo valandas, 2–4 klasėse – ilgiau nei 6 valandas, vykdant Visos dienos mokyklos veiklas;
57.3. ugdymo procesui už mokyklos ribų skiriama iki 60 pamokų per mokslo metus. Rekomenduojamos ugdymo veiklos, sudarančios sąlygas ugdytis praktinius gebėjimus, todėl dalis laiko skiriama organizuojant pamokas už mokyklos ribų tyrinėjimams palankioje aplinkoje, muziejuose ar laboratorijose, bibliotekose, natūralioje gamtinėje aplinkoje (pvz. parke, miške, prie vandens telkinio);
57.4.  pamokų skaičius:
	Dalykai
	

	
	1 klasė
	2 klasė
	3 klasė
	4 klasė

	Dorinis ugdymas
	
	
	
	

	Tikyba/etika 
	1
	1
	1
	1

	Kalbos
	
	
	
	

	Lietuvių kalba
	8
	7
	7
	7

	Užsienio kalba (anglų)
	
	        2
	2
	2

	Visuomeninis ugdymas
	
	
	
	

	Visuomeninis ugdymas
	1
	1
	1
	1

	Matematinis, gamtamokslinis 
ir technologinis ugdymas
	
	
	
	

	Gamtos mokslai
	1
	1
	1
	1

	Matematika
	4
	5
	5
	5

	Technologijos 
	1
	1
	1
	1

	Informatika
	1
	1
	1
	1

	Meninis ugdymas
	
	
	
	

	Dailė 
	1
	1
	1
	1

	Muzika
	2
	2
	2
	2

	Šokis
	
	1
	1
	

	Teatras
	1
	
	
	1

	Fizinis ir sveikatos ugdymas
	
	
	
	

	Fizinis ugdymas
	3
	3
	3
	3

	Pamokų skaičius
	24
	26
	26
	26

	NU

	2
	2
	2
	2



III SKYRIUS. PAGRINDINIO UGDYMO PROGRAMOS ĮGYVENDINIMAS

58. Mokiniui, kuris pradeda mokytis pagal pagrindinio ugdymo programos pirmąją ir antrąją dalį, skiriamas 2 savaičių adaptacinis laikotarpis, naujai atvykusiems mokiniams – 1 mėnesio adaptacinis laikotarpis. Adaptacijos laikotarpiu stebima individuali mokinių pažanga, mokinių pasiekimai ir pažanga pažymiais nevertinami.
59. Socialinė-pilietinė veikla yra organizuojama pagal  Kruonio pagrindinės mokyklos socialinės- pilietinės veiklos vykdymo tvarkos aprašą, patvirtintą Kruonio pagrindinės mokyklos direktoriaus 2026 m. rugpjūčio 28 d. įsakymu Nr.V- 73.
60. Mokiniams, kurie mokosi pagal pagrindinio ugdymo programą,  socialinė-pilietinė veikla yra privaloma, ji yra ne mažiau kaip 20 pamokų (valandų) per mokslo metus, po 10 val. per 1 pusmetį.
61. Mokymosi turinio įgyvendinimo organizavimas:
61.1.1. Dorinis ugdymas: 
61.1.2. mokiniui iki 14 metų vieną iš dorinio ugdymo dalykų – etiką arba tradicinės religinės bendruomenės ar bendrijos tikybą – parenka mokinio tėvai (globėjai, rūpintojai), o nuo 14 metų mokinys savarankiškai renkasi pats; 
61.1.3. dorinio ugdymo dalykas pasirenkamas 2 mokslo metams, jį galima keisti mokiniui ar jo tėvams pageidaujant.
61.1.4. nesusidarius 8 mokinių grupei, tikybos ir etikos mokoma vienoje grupėje diferencijuojant ugdymo turinį.
61.2. Užsienio kalba:
61.2.1. pagal pradinio ugdymo programą pradėtą mokytis anglų kalbą, kaip pirmąją užsienio kalbą, tęsia iki pagrindinio ugdymo programos pabaigos;
61.2.2. antrosios užsienio kalbos mokymas privalomas nuo 6 klasės (2 savaitines valandas). Mokykla siūlo tėvams (globėjams, rūpintojams) pasirinkti mokiniui antrąją užsienio kalbą vieną iš trijų kalbų (rusų, prancūzų, vokiečių). Tėvai pasirinko rusų kalbą;  
61.2.3. tėvai (globėjai ar rūpintojai) mokiniui iki 14 metų parenka, o mokinys nuo 14 iki 16 metų tėvų (globėjų ar rūpintojų) sutikimu pats renkasi antrąją užsienio kalbą;
61.2.4. iki pagrindinio ugdymo programos vykdymo pabaigos mokykla nekeičia pradėtų mokyti užsienio kalbų;
61.2.5. keisti užsienio kalbą, nebaigus pagrindinio ugdymo programos, galima jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
61.2.6. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o mokykla neturi tos kalbos mokytojo:
61.2.6.1.  mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, Kaišiadorių rajono savivaldybės administracijos direktoriumi;
61.2.6.2.  mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis).
61.3. Gamtos mokslai:
61.3.1.  5 ir 6 klasėse gamtamokslinis ugdymas organizuojamas pagal Integruoto gamtos mokslų kurso programą 5–8 klasėms;
61.3.2. eksperimentiniams ir praktiniams įgūdžiams ugdyti skiriama ne mažiau 40 procentų dalykui skirtų pamokų per mokslo metus;
61.3.3. dvi gamtos mokslų pamokos organizuojamos viena po kitos, sudarant galimybes atlikti ilgiau trunkančius eksperimentinius darbus ar projektus. Sudaromos sąlygos kiekvienam 7–10  klasės mokiniui bent 3 kartus per vienus mokslo metus dalyvauti STEAM atviros prieigos centrų  užsiėmimuose.
61.4. Fizinis ugdymas: 
61.4.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;
61.4.2. parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokiniams mokytojas taiko alternatyvias atsiskaitymo užduotis, kurios atitinka jų fizines galimybes ir gydytojo rekomendacijas;
61.4.3.tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;
61.4.3. mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pvz., stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).
62. Dalykai ir jiems skiriamų pamokų skaičius per savaitę pagrindinio ugdymo programai įgyvendinti:
	Dalykas
	5 
	6 
	7 
	8
	9
	10
	Iš viso

	Dorinis ugdymas
	
	
	
	
	
	
	

	 Tikyba/etika
	1
	1
	1
	1
	1
	1
	6/6

	Kalbinis ugdymas
	
	
	
	
	
	
	

	Lietuvių kalba ir literatūra
	5
	5
	5
	5
	4
	5
	29

	Užsienio kalba pirmoji (anglų)
	3
	3
	3
	3
	3
	3
	18

	Užsienio kalba antroji (rusų)
	
	2
	2
	2
	2
	2
	10

	Matematinis ugdymas, gamtamokslinis ir technologinis ugdymas
	
	
	
	
	
	
	

	Matematika
	4
	4
	4
	4
	4
	4
	24

	Informatika
	1
	1
	1
	1
	1
	1
	6

	Gamtos mokslai
	2
	2
	
	
	
	
	4

	Biologija
	
	
	2
	1
	2
	1
	6

	Fizika
	
	
	1
	2
	2
	2
	7

	Chemija
	
	
	
	2
	2
	2
	6

	Technologijos
	2
	2
	2
	0/2
	0/2
	2/1
	9,5

	Visuomeninis ugdymas
	
	
	
	
	
	
	

	Istorija
	2
	2
	2
	2
	2
	2
	12

	Pilietiškumo pagrindai
	
	
	
	
	1
	1
	2

	Geografija
	
	2
	2
	2
	2
	1
	9

	Meninis ugdymas
	
	
	
	
	
	
	

	Dailė
	1
	1
	1
	1
	1
	1
	6

	Muzika
	1
	1
	1
	1
	1
	1
	6

	Fizinis  ir sveikatos ugdymas
	
	
	
	
	
	
	

	Fizinis ugdymas
	3
	3
	3
	3
	2
	2
	16

	Gyvenimo įgūdžiai
	1
	1
	1
	1
	1
	1
	6

	Pamokų sk.
	26
	30
	31
	31/33
	31/33
	33/32
	

	NU
	2
	2
	2
	1
	2
	2
	

	Socialinė-pilietinė veikla
	20
	20
	20
	20
	20
	20
	120




IV SKYRIUS. SPECIALIŲJŲ POREIKIŲ MOKINIŲ UGDYMAS

63.  Pagalba specialiųjų ugdymosi poreikių mokiniams teikiama vadovaujantis Kruonio pagrindinės mokyklos Vaiko gerovės komisijos reglamentu, patvirtintu Kruonio pagrindinės mokyklos direktoriaus 2022 m. gruodžio 28 d. įsakymu Nr.V-128.
64.  Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“.
65.  Specialioji pedagoginė trumpalaikė ar intensyvi pagalba (specialiosios ar (ir) logopedinės pratybos bei forma parenkama individualiai) mokiniams teikiama per pamokas arba ne pamokų metu pagal VGK siūlymus ir suderinus su mokiniu, tėvais (globėjais, rūpintojais) bei jį mokančiu mokytoju. 
66.  Individualų ugdymo planą kiekvienam mokiniui, turinčiam specialiųjų ugdymosi poreikių ir besimokančiam pagal pritaikytas ar individualizuotas bendrąsias programas, rengia Vaiko gerovės komisija, užtikrinanti, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė tarnyba.
67.  Individualaus plano rengimą  bei įgyvendinimą, stebėseną bei aptarimą koordinuoja socialinis pedagogas, kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais)  numato ugdymo ir pagalbos tikslus.
68.  Individualus ugdymo planas rengiamas iki rugsėjo 1 dienos arba per 5 darbo dienas, nustačius mokiniui specialiuosius poreikius. 
69.  Mokiniui, turinčiam vidutinių, didelių ir labai didelių specialiųjų ugdymosi poreikių ir rekomendavus PPT, specialiąją pagalbą per pamokas teikia mokinio padėjėjas.
70.  Individualizuotas ir pritaikytas programas rengia dalyko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių pagalbą ir paramą bei Kaišiadorių pedagoginės psichologinės tarnybos specialistų rekomendacijas.
71.  Detali mokymosi pagalbos teikimo tvarka, pagalbos gavėjų ir teikėjų funkcijos, veiklos fiksavimas yra reglamentuojami  Kruonio pagrindinės mokyklos mokymosi pagalbos teikimo tvarkoje, patvirtintoje Kruonio pagrindinės mokyklos direktoriaus 2026 m. rugpjūčio 28 d. įsakymu Nr.V- 74.

 
PRITARTA
Kaišiadorių r. Kruonio pagrindinės mokyklos tarybos 
2026 m. rugpjūčio 25 d. posėdžio protokolu Nr. 4

____________________________




